ທ່ານ Richardson ສິ້ນສຸດ ການຢ້ຽມຢາມເກົາຫຼີເໜືອ
ທ່ານ Richardson ເວົ້າວ່າ ເກົາຫຼີເໜືອຮູ້ວ່າ ຕົນໄດ້ດຳເນີນການແຮງເກີນໄປແລ້ວ
ທ່ານ Bill Richardson ອະດີດນັກການທູດຂອງສະຫະ ລັດກ່າວວ່າ ເກົາຫຼີເໜືອສຳນຶກໄດ້ວ່າ ຕົນໄດ້ດຳເນີນການ ແຮງເກີນໄປແລ້ວໃນການຝ່າຝືນທ້າທ້າຍຕໍ່ປະຊາຄົມໂລກ ແລະໄດ້ເອົາບາດກ້າວຖອຍຫຼັງກ້າວນຶ່ງ ໃນທິດທາງທີ່ຖືກ ຕ້ອງ ໃນລະຫວ່າງການເຈລະຈາຂອງທ່ານໃນສັບປະດານີ້ ໃນຕອນເດີນທາງກັບຄືນມາເຖິງ ນະຄອນປັກກິ່ງໃນວັນ ອັງຄານມື້ນີ້ທ່ານ Richardson ກ່າວວ່າ ທ່ານຫວັງວ່າ ການຢ້ຽມຢາມ ນະຄອນຫຼວງພຽງຢາງ ເປັນເວລາ 5 ມື້ ຂອງທ່ານນັ້ນ ໄດ້ເປີດໂອກາດສຳລັບການຮື້ຟື້ນ ການເຈ ລະຈາ 6 ຝ່າຍຄືນໃໝ່ກັບເກົາຫຼີເໜືອ ແຕ່ທ່ານກໍເວົ້າວ່າບັດນີ້ພຽງຢາງຕ້ອງໄດ້ປະຕິ ບັດຕາມທີ່ຕົນໄດ້ເວົ້າໄປແລ້ວນັ້ນ ນອກນີ້ ທ່ານ Richardson ຍັງໄດ້ໃຫ້ການຢືນຢັນ ກ່ຽວກັບລາຍງານກ່ອນໜ້ານີ້ ທີ່ວ່າ ເກົາຫຼີເໜືອໄດ້ສະເໜີ ໃນລະຫວ່າງການຢ້ຽມຢາມຂອງທ່ານທີ່ຈະຮັບເອົາການກັບຄືນໄປ ຍັງເກົາຫຼີເໜືອ ຂອງຄະນະກວດການິວເຄລຍອົງການສະຫະປະຊາຊາດ ທີ່ໄດ້ຖືກຂັບໄລ່ ອອກຈາກປະເທດໃນປີກາຍນີ້ ນອກນັ້ນ ເກົາຫຼີເໜືອຍັງໄດ້ສະເໜີ ທີ່ຈະຂາຍທ່ອນເຊື້ອ ໄຟປລູໂຕນຽມ 12,000 ທ່ອນເພື່ອໃຫ້ສົ່ງອອກໄປນອກປະເທດເພື່ອເປັນການຄໍ້າປະກັນ ວ່າ ທ່ອນເຊື້ອໄຟເຫຼົ່ານີ້ຈະບໍ່ຖືກນຳໄປໃຊ້ເຮັດອາວຸດນິວເຄລຍ